Marius Marcu-Lapadat (n. 1956) este arhitect și profesor universitar la Universitatea de Arhitectură și Urbanism „Ion Mincu”, unde este îndrumător de atelier și titular al cursurilor „Istoria mobilierului și a ornamentului” și „Mobilier urban”.

Este autorul mai multor proiecte de arhitectură, arhitectură de interior și design. A fost președintele „Fundației Române de Design”, expert pentru premiile „Mies van der Rohe” și a fost numit Comisar al Pavilionului României la Bienala de Arhitectură de la Veneția din 2006 și 2008.

A făcut parte din mai multe jurii ale unor concursuri de arhitectură și design.

Între anii 2012-2016 a ocupat funcția de decan al Facultății de Arhitectură de Interior din cadrul UAUIM.